Pink Gøta - Kristni

**Kirkjan**

Hugleiðing

Kristnitrúnna hava vit í hjartanum, meðan vit í kirkjuni møtast at hoyra gleðiboðskapin, vera uppbygd sum kristin og eru partur av einum kristnum felagsskapi.

Gøtan

|  |  |
| --- | --- |
| **Úlvurin/títlingurin skal** | **Útdýping** |
| Fara í kirkju/á møti | Vanligt er, at skótar fara í kirkju á Hugsanardegnum. Tí liggur væl fyri at taka hetta punktið í samband við Hugsanardagin. Eisini ber til at gera hetta í samband við prestin í bygdini/býnum og gera punkt 2 og 3 samstundis.GG: Prestar ynskja ofta at vita av eini úlva/títlinga-vitjan frammanundan. Teir hava tá møguleika at gera broytingar, soleiðis at tekstur/sangir/annað er meira viðkomandi fyri úlvarnar/títlingarnar enn ein vanlig guðstænasta. |
| Hjálpa til við/undir einari kirkjugongd/møti | Úlvar/títlingar kunnu til eina gudstænastu hjálpa við ymiskum, t.d. býta út sálmabøkur, samla bøkurnar inn aftur, syngja fyri og lesa bøn ella bíbliutekst.  |
| Hoyra um kirkjuna | Kirkjan er full av ymiskum áhugaverdum lutum, sum siga nakað um kirkjuna ella søguna hjá kirkjuni. Hvat er eitt altar, eitt skip og ein forkirkja? |

Hugskot til fundir

Fyri øll punktini:

Alla hesa gøtuna ber til at gera á einari legu. Í smáu bygdunum, eru ofta ikki so nógv í kirkju, og tí kundi tað verið stuttligt, um úlvarnir/títlingarnir sluppu at syngja fyri ein sálm tey hava lært frammanundan, t.d. Gakk tú tryggur (nr. 370 í sálmabókini).

Um kirkjubøkurnar eru í kirkjuni, ber til at vísa úlvunum/títlingunum, at teir standa í.